Plüssállatokat keresünk a Madame Tartuffe bemutatónkhoz! A 2025/26-os évadunk első pesti színházi bemutatójához, a Madame Tartuffe c. előadáshoz keresünk plüssállatokat. Bármilyen méretű, formájú vagy színű plüssállatot szívesen fogadunk. Ha van otthon olyan plüss, amitől jó szívvel válna meg, hozza el hozzánk, hogy az előadás részeként új életre keljen! Határidő: 2025. június 1. vasárnap Címünk: 1136 Budapest, Pannónia utca 1. – Vígszínház művészbejáró 1052 Budapest, Váci utca 9. – Pesti Színház porta Kérjük, hogy a játékokat zárt nejlonzsákban adják le a portára. Nagyon köszönjük! Madame Tartuffe színlap: https://www.vigszinhaz.hu/Madame_Tartuffe
Büchner mindössze huszonhárom évesen írta meg ezt a komédiáját, ahol két fiatal, Leonce herceg és Léna hercegnő úgy döntenek, hogy elmenekülnek a felnőtt élet felelőssége elől. A mi előadásunk is két kamaszról szól, akik lehet, hogy éppen ma, éppen ebben a pillanatban döntenek úgy, hogy otthagyják az osztálytermüket, magukhoz veszik telefonjukat és a Vígszínházba rohannak, hogy megnézzék a @LL3t4rgIA című előadásunkat. Bruh!! Ifj. Vidnyánszky Attila rendezésében szeptember 20-án mutatjuk be a Vígszínházban. Szeptember-október havi műsorunkat június közepén hirdetjük meg. Színlap: https://www.vigszinhaz.hu/LL3t4rgIA Bérletvásárlás: https://www.vigszinhaz.hu/jegy/berletek.php Szereplők: Medveczky Balázs, Márkus Luca, Ötvös András, Kovács Patrícia, Gyöngyösi Zoltán, Waskovics Andrea, Borbiczki Ferenc, Petrik Andrea, Karácsonyi Zoltán, Zoltán Áron, Kútvölgyi Erzsébet, Csapó Attila, Szász Júlia m.v., Kovács Tamás m.v., Böröndi Bence m.v., Szabó Sebestyén László m.v., László Rebeka e.h., Rigó Mária e.h., Laczkó Bálint e.h., Steenhuis Raul e.h. A videó a képre kattintva tekinthető meg.
A Víg Társalgó beszélgetés sorozat egyik célja az adott téma körbejárásán túl, hogy olyan elismert színházi alkotókat és szakembereket ültessünk egy asztalhoz, akiket a közönség ritkán láthat együtt. A június 14-i est témája: Darvas Iván 100. születésnapjának évfordulója. Vendégek: Halász Judit, Kútvölgyi Erzsébet, Lukács Sándor, Kovács István, moderátor: Szegő János Darvas Iván a 20. századi magyar színházművészet egyik legkarizmatikusabb színésze volt. Egész pályája – a Művész Színháztól a Vígszínházon át a politikai közéletig – egyetlen nagyívű és következetes szerep: a független gondolkodóé, a szenvedélyes humanistáé. Páratlan eleganciája, utánozhatatlan sármja, intellektusa, fanyar humora és szikár tartása igazi ikonná avatta. Jellegzetes beszédmódja, különös hanghordozása szinte védjegyévé vált. Játékának belső izzása, ahogy a legapróbb rezdülésekből is sorsot tudott formálni, egyszerre volt zavarba ejtően személyes és elemi erejű. Június 14-én, születésének 100. évfordulóján egy különleges Víg Társalgó esten emlékezünk rá a Szalonban, ahol egykori pályatársai és kollégái – Halász Judit, Kútvölgyi Erzsébet, Kovács István és Lukács Sándor – osztják meg személyes történeteiket és közös emlékeiket. A beszélgetésben előadásrészleteken, fotókon, és Darvas Iván írásain keresztül idézzük fel a kivételes színész és karakteres gondolkodó alakját. Az estet Szegő János vezeti. Színlap és jegyvásárlás: https://www.vigszinhaz.hu/Vig_Tarsalgo A beszélgetések hossza 90 perc, a programról készül egy szerkesztett felvétel is, amit felteszünk a Youtube csatornánkra. A Vígszínház Youtube csatornája: https://www.youtube.com/@vigpesti
A Játszd újra, Sam! már több mint 40 éve töretlen sikerrel szerepel a Vígszínház repertoárján. A történet főhőse, Allan Felix egy frissen elvált filmkritikus, aki a Humphrey Bogart-filmek világába menekül a valóság elől. Romantikus botladozásai, kínos randijai és képzeletbeli beszélgetései Bogarttal egyszerre humorosak és szívbemarkolóan ismerősek. Woody Allen kultikus vígjátékát Valló Péter rendezésében június 6-án láthatják utoljára az évadban a Pesti Színházban. Színlap és jegyvásárlás: https://www.vigszinhaz.hu/Jatszd_ujra_Sam Szereplők: Kern András, Balázsovits Edit, Kőszegi Ákos, Hegyi Barbara, Kovács Nóra m.v., Holl Zsuzsa m.v., Kopek Janka, Tarr Judit m.v., Mics Ildikó m.v., Sajgál Erika m.v.
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |